title: 2006/234/EK: A Tanács határozata ( 2006. február 27. ) a Közösség és a Svájci Államszövetség közötti, az audiovizuális területen, a Svájci Államszövetségnek a MEDIA Plus és a MEDIA-Oktatás közösségi programban való részvétele feltételeinek meghatározásáról szóló megállapodás és egy záróokmány megkötéséről

text:
               28.3.2006

               HU

               Az Európai Unió Hivatalos Lapja

               L 90/22

         A TANÁCS HATÁROZATA
   (2006. február 27.)
   a Közösség és a Svájci Államszövetség közötti, az audiovizuális területen, a Svájci Államszövetségnek a MEDIA Plus és a MEDIA-Oktatás közösségi programban való részvétele feltételeinek meghatározásáról szóló megállapodás és egy záróokmány megkötéséről
   [(2006/234/EK)]
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 150. cikke (4) bekezdésére és 157. cikke (3) bekezdésére, összefüggésben a 300. cikke (2) bekezdésének első mondatával, és a 300. cikke (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A Bizottság, az Európai Közösség képviseletében, letárgyalt egy megállapodást, amely lehetővé teszi a Svájci Államszövetség részvételét a MEDIA Plus és a MEDIA Képzés közösségi programokban, és egy záróokmányt.

               (2)

               A megállapodást és a záróokmányt – egy későbbi időpontban történő megkötésükre is figyelemmel – az Európai Közösség nevében 2004. október 26-án aláírták.

               (3)

               Ezt a megállapodást és a záróokmányt a Közösség nevében jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   A Közösség és a Svájci Államszövetség közötti, az audiovizuális területen, a Svájci Államszövetségnek a MEDIA Plus és a MEDIA Képzés közösségi programban való részvétele feltételeinek meghatározásáról szóló megállapodás és a záróokmány a Közösség nevében jóváhagyásra kerül.
   A megállapodás és a záróokmány szövegét csatolták e határozathoz.
   2. cikk
   A megállapodás 8. cikkével létrehozott vegyesbizottságban a Közösséget a Bizottság képviseli.
   3. cikk
   A megállapodás 13. cikkében előírt értesítéseket a Közösség nevében a Tanács elnöke adja ki (2).
   4. cikk
   E megállapodást az Európai Közösségek Hivatalos Lapjában közzéteszik.

      Kelt Brüsszelben, 2006. február 27-én.

            a Tanács részéről

            az elnök

         U. PLASSNIK

      (1)  A Hivatalos Lapban még nem tették közzé.

      (2)  A megállapodás hatálybalépésének napját a Tanács Főtitkársága hirdeti ki az Európai Unió Hivatalos Lapjában.
    ---documentbreak---

               28.3.2006

               HU

               Az Európai Unió Hivatalos Lapja

               L 90/23

         MEGÁLLAPODÁS
   az Európai Közösség és a Svájci Államszövetség között, az audiovizuális területen, a Svájci Államszövetségnek a MEDIA Plus és a MEDIA-Oktatás közösségi programokban való részvétele feltételeinek meghatározásáról
   AZ EURÓPAI KÖZÖSSÉG, a továbbiakban: „a Közösség”, és
   a SVÁJCI ÁLLAMSZÖVETSÉG, a továbbiakban: „Svájc”,
   a továbbiakban együttesen: „a Szerződő Felek”,
   MIVEL a Bizottság a legutóbb a 2004. április 29-i 846/2004/EK európai parlamenti és tanácsi határozattal módosított 2000. december 20-i 2000/821/EK határozattal, illetve a legutóbb a 2004. április 29-i 845/2004/EK európai parlamenti és tanácsi határozattal módosított 2001. január 19-i 2001/163/EK határozattal létrehozott egy, az európai audiovizuális művek fejlesztését, terjesztését és vásárlásösztönzését előmozdító, valamint egy, az európai audiovizuális műsorkészítő ágazatban működő szakembereknek szóló képzési programot (a továbbiakban: „a MEDIA-program”);
   MIVEL a MEDIA-program bizonyos feltételek mellett lehetővé teszi, kiegészítő előirányzatok alapján, illetve olyan eljárásokkal összhangban, amelyekről az érdekelt feleknek meg kell állapodniuk, az Európa Tanács határokon átnyúló televíziózásról szóló egyezményét aláíró – az EGT-megállapodásban résztvevő EFTA-országoktól, valamint az Európai Unióhoz csatlakozni kívánó tagjelölt államoktól eltérő más – államok részvételét;
   MIVEL az említett rendelkezések értelmében az ilyen harmadik országok programokban való részvételének feltétele egy olyan előzetes vizsgálat lefolytatása, amelyből megállapítható, hogy az adott ország nemzeti joga összeegyeztethető-e az adott területre vonatkozó közösségi vívmányokkal;
   MIVEL Svájc és a Közösség, az 1999. június 21-i hét megállapodás záróokmányában a jövőbeni további tárgyalásokra vonatkozó közös nyilatkozatban kifejezték azt az óhajukat, hogy tárgyalások útján lehetővé tegyék Svájcnak az e programokban történő részvételét;
   MIVEL Svájc kötelezettséget vállal jogrendszerének kiigazítására annak érdekében, hogy biztosítsa a közösségi vívmányokkal szükséges összhangot, és így arra, hogy e megállapodás hatályba lépésekor teljesíti a fent említett határozatokban rögzített részvételi feltételeket;
   MIVEL elsősorban a MEDIA-programban meghatározott célkitűzések érdekében a Közösség és Svájc közötti együttműködés, a Közösségre és Svájcra is kiterjedő nemzeteken túlmutató együttműködési tevékenységek keretében, gazdagítja az e programok megvalósítása során végrehajtott tevékenységek hatását és erősíti az emberi erőforrások képzettségének szintjét úgy a Közösségben, mint Svájcban;
   MIVEL a Szerződő Felek közös érdeke az audiovizuális programok európai műsorkészítő-ágazatának egy szélesebb együttműködési keretben történő fejlesztése;
   MIVEL ebből adódóan a Szerződő Felek remélik, hogy Svájcnak a MEDIA-programban való részvételéből kölcsönös előnyük származik,
   A KÖVETKEZŐ RENDELKEZÉSEKBEN ÁLLAPODNAK MEG:
   1. cikk
   A megállapodás célja
   A Közösség és Svájc közötti, ebben a megállapodásban rögzített együttműködés célja Svájc részvétele a MEDIA-program minden tevékenységében, e megállapodás eltérő rendelkezései hiányában, a programokra vonatkozó és az I. mellékletben felsorolt jogi aktusokban meghatározott célok, feltételek és határidők figyelembevételével.
   2. cikk
   A jogi keretek összeegyeztethetősége
   Annak érdekében, hogy e megállapodás hatályba lépésékor megfeleljen az említett határozatokban megállapított részvételi feltételeknek, Svájc végrehajtja a II. mellékletben foglalt rendelkezéseket, melyek célja a svájci jogrendszer szükséges szintű kiegészítése a közösségi vívmányokkal való összeegyeztethetőségének biztosítása érdekében.
   3. cikk
   Jogosultság
   E megállapodás eltérő rendelkezése hiányában:

               1.

               A svájci szervezetek és magánszemélyek egyes tevékenységekben való részvételének feltételei megegyeznek azokkal, amelyek a Közösség tagállamainak szervezeteire és magánszemélyeire vonatkoznak.

               2.

               A svájci intézmények, szervezetek és magánszemélyek jogosultságát a programokra vonatkozó, és az I. mellékletben felsorolt jogi aktusok rendelkezései szabályozzák.

               3.

               A programok európai dimenziójának biztosítása érdekében az európai partnerséget igénylő projektekben és tevékenységekben, ahhoz, hogy Közösségi pénzügyi támogatásban részesülhessenek, legalább egy, a Közösség valamely tagállamaiból származó partnernek kell részt vennie. A többi projektnek és tevékenységnek egyértelmű európai és közösségi dimenziót kell felmutatnia.

         4. cikk
   Eljárások
   (1)   A svájci intézmények, szervezetek és magánszemélyek pályázatai benyújtásának, értékelésének és kiválasztásának a feltételei és módozatai megegyeznek azokkal, mint amelyek a Közösség tagállamainak jogosult intézményeire, szervezeteire és magánszemélyeire vonatkoznak.
   (2)   Az I. mellékletben felsorolt jogi aktusok vonatkozó rendelkezéseinek megfelelően, az Európai Közösségek Bizottsága (a továbbiakban: „a Bizottság”) a projektek értékelésében való segítségnyújtás érdekében történő szakértői kinevezései során figyelembe vehet svájci szakvéleményeket.
   (3)   A Bizottsággal fenntartott minden kapcsolatában, a kérelmekkel, szerződésekkel, a benyújtott jelentésekkel és a programok egyéb adminisztratív szempontjaival kapcsolatos eljárások ügyintézési nyelve a Közösség valamelyik hivatalos nyelve.
   5. cikk
   Nemzeti struktúrák
   (1)   Svájc létrehozza a megfelelő nemzeti szintű struktúrákat és mechanizmusokat és megtesz minden egyéb szükséges intézkedést a MEDIA-program végrehajtásának nemzeti szintű koordinációjához és megszervezéséhez, összhangban az I. mellékletben felsorolt jogi aktusok vonatkozó rendelkezéseivel. Svájc többek között kötelezettséget vállal arra, hogy a Bizottsággal együttműködve egy MEDIA Desk-et hoz létre.
   (2)   A programokból a MEDIA Desk tevékenységeire fordított pénzügy támogatás maximuma nem haladhatja meg e tevékenységek költségvetésének az 50 %-át.
   6. cikk
   Pénzügyi rendelkezések
   A MEDIA-programban való részvételéből eredő költségeinek a fedezésére Svájc a III. mellékletben meghatározott feltételek szerint éves hozzájárulást fizet az Európai Közösségek általános költségvetésébe.
   7. cikk
   Pénzügyi ellenőrzés
   A MEDIA-programba bekapcsolódó svájci részvevők pénzügyi ellenőrzésének a szabályait a IV. melléklet határozza meg.
   8. cikk
   Vegyesbizottság
   (1)   Létrejön egy vegyesbizottság.
   (2)   A vegyesbizottság egyrészt a Közösség képviselőiből, másrészt Svájc képviselőiből áll. A vegyesbizottság határozatait közös megegyezéssel hozza meg.
   (3)   E megállapodás igazgatásáért és eredményes alkalmazásáért a vegyesbizottság felelős.
   (4)   Egyik vagy másik fél kérésére a Szerződő Felek a vegyes bizottságban információt cserélnek és konzultálnak egymással az e megállapodásban lefedett tevékenységek és az azokhoz kapcsolódó pénzügyi szempontok tárgyában.
   (5)   E megállapodás eredményes működésének megvitatására a vegyesbizottság a felek egyikének kérésére ülést tart. Megállapítja eljárási szabályait, és feladatainak támogatására munkacsoportokat hozhat létre.
   (6)   A Szerződő Felek bármely, az e megállapodás értelmezésével vagy alkalmazásával kapcsolatos vitát a vegyesbizottság elé terjeszthetnek. A vegyesbizottság rendezheti a vitás ügyet. A vegyesbizottság megkap minden olyan információt, amely hasznos lehet a helyzet alapos kivizsgálására, hogy elfogadható megoldást találjon. Ennek érdekében a vegyesbizottság megvizsgál minden lehetőséget, hogy e megállapodás eredményes működését fenntartsa.
   (7)   A vegyesbizottság időszakonként megvizsgálja e megállapodás mellékleteit. A vegyesbizottság, valamelyik Szerződő Fél javaslatára, dönthet e megállapodás mellékleteinek a módosításáról.
   9. cikk
   Nyomon követés, értékelés és jelentések
   A programmal kapcsolatos és az I. mellékletben felsorolt jogi aktusok rendelkezéseinek megfelelően, a Közösségnek a program nyomon követésében és értékelésében fennálló felelősségének sérelme nélkül, Svájc MEDIA-programban való részvételét a Közösség és Svájc közötti partnerség keretében folyamatosan nyomon követik. Annak érdekében, hogy segítségére legyen a program megvalósításában szerzett tapasztalatokról szóló jelentések elkészítésében, Svájc jelentést terjeszt a Közösség felé, melyben leírja azokat a nemzeti szintű intézkedéseket, amelyeket ennek érdekében hozott. Részt vesz minden egyéb olyan speciális tevékenységben, amelyre ennek érdekében a Közösség javaslatot tesz.
   10. cikk
   Mellékletek
   E megállapodás mellékletei annak szerves részét képezik.
   11. cikk
   Területi hatály
   E megállapodást alkalmazni kell egyrészről az Európai Közösséget létrehozó szerződés hatálya alá tartozó területekre, az abban meghatározott feltételek mellett, másrészről a Svájci Államszövetség területére.
   12. cikk
   Érvényességi idő és felmondás
   (1)   Ezt a megállapodást a MEDIA-program időtartamára kötik meg.
   (2)   Ha a Közösség az európai audiovizuális művek fejlesztése, terjesztése és vásárlásösztönzése, valamint az európai audiovizuális műsorkészítő ágazatban működő szakembereknek szóló képzés tárgyában új többéves programokról dönt, ezt a megállapodást a Szerződő Felek közös megegyezés szerinti feltételekkel megújíthatják, vagy újratárgyalhatják.
   (3)   Ezt a megállapodást akár az Európai Közösség, akár a Svájci Államközösség a másik félnek küldött írásbeli értesítéssel felmondhatja. A felmondás az értesítés kézhezvételének napjától számított tizenkét hónap elteltével válik hatályossá. A felmondás bejelentésekor folyamatban lévő projektek és tevékenységek befejezésükig az e megállapodásban rögzített feltételek mellett folytatódnak. A Szerződő Felek közös megegyezéssel rendezik egy ilyen felmondás esetleges egyéb következményeit.
   13. cikk
   Hatálybalépés
   Ez a megállapodás az azt követő második hónap első napján lép hatályba, hogy a Szerződő Felek értesítették egymást megfelelő eljárásaik befejezéséről.
   14. cikk
   Nyelvek
   (1)   Ez a megállapodás két eredeti példányban, angol, cseh, észt, dán, finn, francia, görög, holland, lengyel, lett, litván, magyar, német, olasz, portugál, spanyol, svéd, szlovák és szlovén nyelven készült, amely szövegek mindegyike egyaránt hiteles.
   (2)   E megállapodás máltai nyelvi változatát a Szerződő Felek levélváltás útján hitelesítik. E nyelvi változat az (1) bekezdésben említettekkel megegyezően hiteles.
   FENTIEK HITELÉÜL az alulírott meghatalmazottak aláírták ezt a megállapodást.

      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu, dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   I. MELLÉKLET
   A MEDIA-programra vonatkozó jogi aktusok listája
   A Tanács 2000. december 20-i 2000/821/EK határozata az európai audiovizuális művek fejlesztését, terjesztését és vásárlásösztönzését előmozdító program végrehajtásáról (MEDIA Plus – Fejlesztés, terjesztés és vásárlásösztönzés) (2001–2005) (HL L 336., 2000.12.31., 82. o.)
   Az Európai Parlament és a Tanács 2001. január 19-i 163/2001/EK határozata az európai audiovizuális műsorkészítő ágazatban működő szakemberek képzési programjának megvalósításáról (MEDIA-Oktatás) (2001–2005) (HL L 26., 2001.1.27., 1. o.)
   A Tanács 2004. április 26-i 885/2004/EK rendelete a 2003/2003/EK európai parlamenti és tanácsi rendelet, az 1334/2000/EK, a 2157/2001/EK, a 152/2002/EK, az 1499/2002/EK, az 1500/2003/EK és az 1798/2003/EK tanácsi rendeletek, az 1719/1999/EK, az 1720/1999/EK, a 253/2000/EK, az 508/2000/EK, az 1031/2000/EK, a 163/2001/EK, a 2235/25002/EK és a 291/2003/EK európai parlamenti és tanácsi határozatok, valamint az 1999/382/EK, a 2000/821/EK, a 2003/17/EK és a 2003/893/EK tanácsi határozatok az áruk szabad mozgása, a vállalati jog, a mezőgazdaság, az adózás, az oktatás és szakképzés, a kultúra és audiovizuális politika, valamint a külkapcsolatok területén, a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozására tekintettel történő kiigazításáról (HL L 168., 2004.5.1., 1. o.)
   Az Európai Parlament és a Tanács 2004. április 29-i 845/2004/EK határozata az európai audiovizuális műsorkészítő ágazatban működő szakemberek képzési programjának megvalósításáról (MEDIA-Oktatás) (2001–2005) szóló 163/2001/EK határozat módosításáról. (HL L 157., 2004.4.30., 1. o.)
   Az Európai Parlament és a Tanács 2004. április 29-i 846/2004/EK határozata az európai audiovizuális művek fejlesztését, terjesztését és vásárlásösztönzését előmozdító program végrehajtásáról (MEDIA Plus – Fejlesztés, terjesztés és vásárlásösztönzés) (2001–2005) szóló 2000/821/EK tanácsi határozat módosításáról. (HL L 157., 2004.4.30., 4. o.)
   II. MELLÉKLET
   1. cikk
   Szabad műsorvétel és műsortovábbítás
   (1)   Ha a Közösség egy tagállama részese az Európa Tanács határokon átnyúló televíziózásról szóló egyezményének, Svájc, ennek az Egyezménynek a rendelkezéseivel összhangban, biztosítja saját területén az e tagállam illetékességi körébe tartozó televíziós adások tekintetében a műsorvétel és a műsortovábbítás szabadságát.
   (2)   Az (1) bekezdéstől eltérő esetekben Svájc biztosítja saját területén a Közösség tagállama illetékességi körébe tartozó televíziós adások tekintetében a műsorvétel és a műsortovábbítás szabadságát (amint azt a tagállamok törvényi, rendeleti vagy közigazgatási rendelkezésekben meghatározott, televíziós műsorszolgáltató tevékenységre vonatkozó egyes rendelkezéseinek összehangolásáról szóló 89/552/EGK tanácsi irányelv módosításáról szóló 97/36/EK európai parlamenti és tanácsi irányelv, a továbbiakban: „televízió határok nélkül”-irányelv, meghatározza), az alábbiak szerint Svájc továbbra is jogosult:

               a)

               felfüggeszteni a Közösség egy tagállama illetékességi körébe tartozó televíziós műsorszolgáltató műsorának a továbbítását, ha az nyilvánvalóan, komolyan és súlyosan sérti a kiskorúak és az emberi méltóság védelmére vonatkozó a „televízió határok nélkül”-irányelv 22. és 22a. cikkében megfogalmazott szabályokat;

               b)

               intézkedéseket foganatosítani egy, a Közösség területén működő, de tevékenységében teljesen vagy főként Svájc területe felé irányuló televíziós műsorszolgáltató ellen, amennyiben azt azzal a céllal hozták létre, hogy kivonja magát azon szabályok alól, amelyek akkor lennének rá érvényesek, ha Svájc területén hozták volna létre azt. E feltételek fennállását az Európai Közösségek Bírósága vonatkozó joggyakorlata alapján kell értelmezni (33/74. sz. ügy, Van Binsbergen kontra Bestuur van de Bedrijfsvereniging, EBHT 1974, 1299. o.; és a C-23/93. sz. ügy, TV10 SA kontra Commissariaat voor de Media, EBHT 1994, I-4795. o.).

         (3)   Az e cikk (2) bekezdésében említett két esetben az intézkedéseket az e megállapodás szerint létrehozott vegyesbizottságban, az ott lefolytatott véleménycserét követően hozzák meg.
   2. cikk
   Televíziós műsorok forgalmazásának és alkotásának az előmozdítása
   (1)   Svájc megfelelően alkalmazza az 1997. június 30-i 97/36/EK európai parlamenti és tanácsi irányelvvel módosított, a tagállamok törvényi, rendeleti vagy közigazgatási rendelkezésekben meghatározott, televíziós műsorszolgáltató tevékenységre vonatkozó egyes rendelkezéseinek összehangolásáról szóló 1989. október 3-i 89/552/EGK tanácsi irányelv 4. és 5. cikkét, és gondoskodik arról, hogy a hatóságai hatáskörébe tartozó televíziós műsorszolgáltatók alkalmazzák azt.
   (2)   Az előző bekezdés végrehajtásának a céljából, a 97/36/EK irányelvvel módosított, a tagállamok törvényi, rendeleti vagy közigazgatási rendelkezésekben meghatározott, televíziós műsorszolgáltató tevékenységre vonatkozó egyes rendelkezéseinek összehangolásáról szóló 1989. október 3-i 89/552/EGK tanácsi irányelv 6. cikkében megfogalmazott európai alkotás meghatározása alkalmazandó.
   (3)   Svájc gondoskodik arról, hogy a Közösség egyes tagállamaiból származó alkotásokkal szemben e megállapodás alkalmazásában és érvényességi idején belül diszkriminatív intézkedésekre ne kerülhessen sor.
   (4)   E kötelezettségek megvalósításának módozatait a televíziós műsorszolgáltatásra alkalmazandó svájci jogszabályi keretekben határozzák meg, melyek hatálya e megállapodás hatálybalépésekor kezdődik. Ez a keretszabályozás előírja, hogy a műsorszolgáltatók törekednek arra, hogy, e cikk (1) és (2) bekezdésének megfelelően, megvalósítsák a 89/552/EGK irányelvben előírt arányokat, és évente jelentést tegyenek a svájci felügyelet felé a megvalósított arányokról, és esetleges be nem tartásuk indokairól. Ha ezeket az arányokat csak részben teljesítik, és ha a felhozott indokok nem kielégítőek, az illetékes hatóság meghozza a megfelelő intézkedéseket. Mindenesetre, a műsorszolgáltatóknak törekedniük kell arra, hogy az irányelvben előírt arányok teljesítése irányába haladjanak.
   III. MELLÉKLET
   Svájc pénzügyi hozzájárulása a „MEDIA Plus” és a „MEDIA-Oktatás” porgramokhoz

               (1)

               Svájcnak a „MEDIA Plus” és „MEDIA-Oktatás” programokban való részvétele miatt az Európai Unió költségvetésébe befizetendő pénzügyi hozzájárulása – arányosan a programok pénzügyi kereteihez rendelve – a következő (millió euro):

                           2005-ös év

                           2006-os év

                           4,2

                           4,2

               (2)

               Az Európai Közösségek általános költségvetésére érvényes költségvetési rendelet többek között Svájc hozzájárulásának a kezelésére is érvényes.

               (3)

               A svájci képviselőknek és szakértőknek a program megvalósításával kapcsolatos, a Bizottság által szervezett találkozókon való részvételük keretében felmerülő utazási és tartózkodási költségeit a Bizottság ugyanazon az alapon és eljárások szerint téríti vissza, mint ahogy ezt a Közösség tagállamainak szakértői esetében teszi.

               (4)

               E megállapodás hatálybalépése után és minden ezt követő év elején a Bizottság hozzájárulási felhívást intéz Svájchoz, melynek összege megegyezik Svájcnak az e megállapodás szerinti, a programhoz való hozzájárulásának az összegével.
               Ez a hozzájárulás euróban értendő és a Bizottság egy euróban vezetett bankszámlájára kell azt átutalni.

               (5)

               Svájc a hozzájárulását, amennyiben a Bizottság hozzájárulási felhívása március 1. előtt érkezik meg, április 1-ig, vagy, ha a Bizottság később küldte meg azt, legkésőbb 30 nappal a hozzájárulási felhívást követően fizeti ki.
               Minden, az átutalásban bekövetkezett késedelem esetén a fizetési határidő lejártakor még esedékes összegek után Svájc késedelmi kamatot köteles fizetni. Ennek kamatlába megfelel az Európai Központi Bank által, euro műveletei keretében jegyzett kamatlábnak, plusz 3,5 százalékpont.

         IV. MELLÉKLET
   A MEDIA-program svájci részvevőire vonatkozó pénzügyi ellenőrzés
   1. cikk
   Közvetlen kapcsolattartás
   A Bizottság közvetlenül tartja a kapcsolatot a program Svájcban letelepedett részvevőivel és alvállalkozóikkal. E személyek közvetlenül juttathatnak el a Bizottsághoz minden vonatkozó információt és dokumentumot, amelyeket közölniük kell az e megállapodásban hivatkozott jogi eszközök, és az ennek megvalósítása során létrejött szerződések alapján.
   2. cikk
   Ellenőrzések
   (1)   A 2002. június 25-i 1605/2002/EK, Euratom tanácsi rendelettel és az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló 2002. december 23-i 2342/2002/EK, Euratom bizottsági rendelettel, valamint az e megállapodásban hivatkozott egyéb szabályokkal összhangban, a Svájcban letelepedett részvevőkkel kötött szerződések előírhatják, hogy a Bizottság megbízottai vagy más általa felkért személyek bármikor tudományos, pénzügyi, technológiai vagy egyéb ellenőrzéseket végezzenek náluk és alvállalkozóiknál.
   (2)   A Bizottság megbízottai vagy a más általa felkért személyek megfelelően hozzáférhetnek a helyszínekhez, a munkákhoz és a dokumentumokhoz, és minden szükséges információhoz, akár elektronikus formában is, hogy ezeket az ellenőrzéseket elvégezhessék. Ezt a hozzáférési jogot az e megállapodásban hivatkozott jogi eszközök végrehajtására kötött szerződések tételesen tartalmazzák.
   (3)   Az Európai Közösségek Számvevőszéke ugyanazokkal a jogokkal rendelkezik, mint a Bizottság.
   (4)   Az ellenőrzésekre, az adott szerződésekben előírt feltételek szerint, a program, vagy e megállapodás lejárta után is sor kerülhet.
   (5)   A svájci Szövetségi Pénzügyi Ellenőrzési Hivatalt előzetesen tájékoztatják a Svájc területén lefolytatandó ellenőrzésekről. Ez a tájékoztatás nem jogi előfeltétele ezen ellenőrzések végrehajtásához.
   3. cikk
   Helyszíni ellenőrzés
   (1)   E megállapodás keretében a Bizottság (OLAF) jogosult helyszíni ellenőrzéseket végezni Svájc területén, összhangban az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról szóló, 1996. november 11-i 2185/96/EK, Euratom tanácsi rendeletben előírt feltételekkel és módozatokkal.
   (2)   A helyszíni ellenőrzéseket a Bizottság készíti elő és hajtja végre szoros együttműködésben a svájci Szövetségi Pénzügyi Ellenőrzési Hivatallal, vagy a Szövetségi Pénzügyi Ellenőrzési Hivatal által kijelölt illetékes svájci hatóságokkal, amelyeket kellő időben tájékoztatnak az ellenőrzések tárgyáról, céljáról és jogi alapjáról, annak érdekében, hogy minden szükséges segítséget megadhassanak. E célból az illetékes svájci hatóságok megbízottai részt vehetnek a helyszíni ellenőrzéseken.
   (3)   Ha az érintett svájci hatóságok úgy kívánják, a helyszíni ellenőrzéseket a Bizottság az ő részvételükkel közösen végzik.
   (4)   Ha a MEDIA-program részvevői kifogásolják a helyszíni ellenőrzést, a svájci hatóságok, a nemzeti rendelkezésekkel összhangban, megadják a Bizottság ellenőreinek a szükséges segítséget, hogy helyszíni ellenőrzési feladatukat teljesíthessék.
   (5)   A Bizottság a lehető leggyorsabban tájékoztatja a svájci Szövetségi Pénzügyi Ellenőrzési Hivatalt, minden olyan tényről vagy gyanúról, amely helyszíni ellenőrzésének végrehajtása során valamely szabálytalanság ügyében tudomására jutott. Mindenesetre, a Bizottság köteles tájékoztatni a fent említett hatóságot az ellenőrzések eredményeiről.
   4. cikk
   Információ és konzultáció
   (1)   E melléklet eredményes végrehajtásának érdekében az illetékes svájci és közösségi hatóságok rendszeresen folytatnak információcserét, és egyikük kérésére konzultációkat folytatnak.
   (2)   Az illetékes svájci hatóságok a lehető leggyorsabban tájékoztatják a Bizottságot minden olyan tudomásukra jutott körülményeiről, amely szerint feltételezhető, hogy az e megállapodásban hivatkozott jogi eszközök végrehajtására kötött szerződések és megállapodások megkötése és végrehajtása során szabálytalanságok érhetők tetten.
   5. cikk
   Titoktartás
   Az e melléklet alapján bármilyen formában átadott vagy kapott információk a szakmai titok körébe tartoznak, és élvezik a svájci jogban, valamint a közösségi intézményekre vonatkozó rendelkezésekben a hasonló információknak biztosított védelmet. Ezeket az információkat csak azoknak a személyeknek szabad kiadni, akiknek a közösségi intézményeknél, a tagállamokban vagy Svájcban, tisztségüknél fogva, ismerniük kell azokat, és tilos azokat a Szerződő Felek pénzügyi érdekei hatékony védelmének biztosításán kívüli egyéb célra felhasználni.
   6. cikk
   Igazgatási intézkedések és szankciók
   A svájci büntető jogszabályok alkalmazásának sérelme nélkül, a Bizottság, az Európai Közösségek pénzügyi érdekeinek a védelméről szóló 2002. június 25-i 1605/2002/EK, Euratom és a 2002. december 23-i 2342/2002/EK, Euratom rendelet, valamint az 1995. december 18-i 2988/95/EK, Euratom tanácsi rendelet szerint igazgatási intézkedéseket és szankciókat foganatosíthat.
   7. cikk
   Behajtás és végrehajtás
   A MEDIA-program keretében a Bizottság által e megállapodás hatáskörében hozott határozatok, amelyek az államokon kívüli szervezetekre és személyekre pénzügyi kötelezettségeket rónak, Svájcban végrehajtási záradékba foglalt követeléseknek minősülnek. A végrehajtási záradékot, a jogosultság hitelességének ellenőrzése melletti más egyéb feltétel nélkül, a svájci kormány által kijelölt hatóság jegyzi be, és erről értesíti a Bizottságot. A végrehajtásra a svájci eljárási jog szabályai szerint kerül sor. A végrehajtási jogosultságot létrehozó határozat jogszerűségének vizsgálata az Európai Közösségek Bíróságának hatáskörébe tartozik.
   Az Európai Közösségek Bíróságának választottbírósági kikötés alapján hozott ítéletei azonos feltételek mellett végrehajthatóak.
 ---documentbreak--- NA ---documentbreak---

               28.3.2006

               HU

               Az Európai Unió Hivatalos Lapja

               L 90/32

         ZÁRÓOKMÁNY
   Az EURÓPAI KÖZÖSSÉG
   és
   a SVÁJCI ÁLLAMSZÖVETSÉG
   meghatalmazottai,
   akik 2004. október 26-án Luxembourgban összeültek, hogy aláírják az Európai Közösség és a Svájci Államszövetség közötti, az audiovizuális területen, a Svájci Államszövetségnek a MEDIA Plus és a MEDIA-Oktatás közösségi programokban való részvétele feltételeinek meghatározásáról szóló megállapodást, elfogadták a következő, a záróokmányhoz csatolt közös nyilatkozatot:
   A Szerződő Felek közös nyilatkozata az audiovizuális politika területén kölcsönös érdeklődésre számot tartó párbeszéd kialakításáról.
   Ugyancsak tudomásul vették a következő, e záróokmányhoz csatolt nyilatkozatot:
   A Tanács nyilatkozata Svájcnak a bizottságokban való részvételéről

      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu, dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   A SZERZŐDŐ FELEK KÖZÖS NYILATKOZATA
   az audiovizuális politika területén kölcsönös érdeklődésre számot tartó párbeszéd kialakításáról
   A két fél kijelenti, hogy a megállapodás eredményes végrehajtásának biztosítása, és az audiovizuális politikákat érintő kérdésekben az együttműködési szellem erősítése érdekében a párbeszéd fejlesztése e területeken kölcsönös érdeklődésre tart számot.
   A két fél kijelenti, hogy erre a párbeszédre egyrészt a megállapodás szerint létrehozott vegyesbizottság keretében, másrészt olyan egyéb keretekben kerül sor, ahol az indokoltnak és szükségesnek mutatkozik. A két fél kijelenti, hogy ebben a szellemben Svájc képviselői meghívást kaphatnak a tagállamok törvényi, rendeleti vagy közigazgatási rendelkezésekben meghatározott, televíziós műsorszolgáltató tevékenységre vonatkozó egyes rendelkezéseinek összehangolásáról szóló 89/552/EGK tanácsi irányelv módosításáról szóló 1997. június 30-i 97/36/EK európai parlamenti és tanácsi irányelv által létrehozott kapcsolattartó bizottság ülései mellett tartott ülésekre.
   A TANÁCS NYILATKOZATA
   Svájcnak a bizottságokban való részvételéről
   A Tanács elfogadja, hogy Svájc képviselői megfigyelői minőségben, és az őket érintő kérdésekben, részt vegyenek a MEDIA-program bizottsági ülésein és szakértői csoportjainak az ülésein. Ezek a bizottságok és szakértői csoportok a szavazások időpontjában Svájc képviselőinek a részvétele nélkül üléseznek.


title: 2014/427/EU: Az Európai Központi Bank határozata ( 2014. február 6. ) az Európai Központi Bank képviselőinek a felügyeleti testületbe történő kinevezéséről EKB/2014/4

text:
               3.7.2014

               HU

               Az Európai Unió Hivatalos Lapja

               L 196/38

         AZ EURÓPAI KÖZPONTI BANK HATÁROZATA
   (2014. február 6.)
   az Európai Központi Bank képviselőinek a felügyeleti testületbe történő kinevezéséről

      EKB/2014/4

      (2014/427/EU)

   AZ EURÓPAI KÖZPONTI BANK KORMÁNYZÓTANÁCSA
   tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendeletre (1), és különösen annak 26. cikke (1) és (2), valamint (5) bekezdésére,
   tekintettel az Európai Központi Bank eljárási szabályzatának elfogadásáról szóló, 2004. február 19-i EKB/2004/2 határozatra (2) és különösen annak (13b.6) cikkére,
   mivel:

               (1)

               Az 1024/2013/EU rendelet 26. cikke (5) bekezdése alapján a felügyeleti testületbe a Kormányzótanács nevezi ki az Európai Központi Bank (EKB) négy képviselőjét, akik nem láthatnak el az EKB monetáris funkciójához közvetlenül kapcsolódó feladatokat.

               (2)

               Az 1024/2013/EU rendelet 26. cikke (2) bekezdése alapján az EKB képviselőinek a felügyeleti testületbe történő kinevezése során tiszteletben kell tartani a nemek egyensúlyára, a tapasztalata és a képzettségre vonatkozó alapelveket.

               (3)

               Az 1024/2013/EU rendelet kiegészítése szükséges az EKB képviselőinek a felügyeleti testületbe történő kinevezési eljárásával, visszahívásuk feltételeivel és az arra vonatkozó eljárással, valamint az ilyen pozícióba kinevezett személyekre vonatkozó feltételekkel összefüggésben,

         ELFOGADTA EZT A HATÁROZATOT:
   1. cikk
   Az EKB képviselőinek a felügyeleti testületbe történő kinevezése
   (1)   A felügyeleti testületbe az EKB négy képviselőjét olyan személyek közül nevezik ki, akik banki és pénzügyi területen elismert szakmai tekintéllyel és tapasztalattal rendelkeznek.
   (2)   A megbízatásuk öt évre szól és nem megújítható. Jelen szabálytól eltérően az EKB első négy képviselőjének megbízatása három és öt év közötti időtartamra szól.
   (3)   Az EKB négy képviselőjének alkalmazási feltételeit, különösen fizetését, nyugdíját és egyéb társadalombiztosítási juttatásait az EKB-val kötött szerződésben rögzítik, és azokat az Igazgatótanács javaslatára a Kormányzótanács határozza meg.
   (4)   Az EKB képviselők feladataikat teljes- vagy részmunkaidőben látják el az EKB-val kötött szerződésben megállapított feltételekkel összhangban. Egyéb foglalkozást – függetlenül attól, hogy az jövedelemszerző-e vagy sem – csak a Kormányzótanács engedélyével folytathatnak. Nem engedélyezhető olyan tevékenység, amely a felügyeleti testületben betöltött tagi pozíciójukkal összeférhetetlenséget eredményez, illetve összeférhetetlenséget eredményezőként értelmezhető. Különösen nem láthatnak el semmilyen feladatot az 1024/2013/EU rendelet 2. cikkében meghatározott illetékes nemzeti hatóság részére.
   (5)   Ha a felügyeleti testület EKB képviselője már nem felel meg a feladatai ellátásához szükséges feltételeknek, vagy súlyos kötelezettségszegést követett el, az EKB képviselőjének meghallgatása után a Kormányzótanács az Igazgatóság kérelmére az EKB képviselőjét a hivatalából felmentheti.
   (6)   Az EKB képviselőjének a felügyeleti testületben megüresedő helyét egy új képviselőnek a jelen határozattal összhangban történő kinevezése által kell betölteni.
   2. cikk
   Hatálybalépés
   Ez a határozat 2014. február 6-án lép hatályba.

      Kelt Frankfurt am Mainban, 2014. február 6-án.

            az EKB elnöke

         Mario DRAGHI

      (1)  HL L 287., 2013.10.29., 63. o.

      (2)  HL L 80., 2004.3.18., 33. o.


title: A Bizottság határozata (1994. február 23.) a csalások megelőzésének koordinációjával foglalkozó tanácsadó Bizottság létrehozásáról

text:
Fontos jogi nyilatkozat

|

31994D0140

Hivatalos Lap L 061 , 04/03/1994 o. 0027 - 0028 finn különkiadás fejezet 1 kötet 3 o. 0108  svéd különkiadás fejezet 1 kötet 3 o. 0108

		A Bizottság határozata(1994. február 23.)a csalások megelőzésének koordinációjával foglalkozó tanácsadó bizottság létrehozásáról(94/140/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó Szerződésre,mivel a Közösség pénzügyeinek megalapozott kezelése megköveteli a Közösség költségvetése ellen elkövetett csalások hatékony megakadályozását;mivel megfelelő intézkedések megtételével a csalások elleni küzdelem elsősorban a tagállamok feladata, és szükséges a tagállamok és a Bizottság közötti szoros együttműködés;mivel a Szerződés 209a. cikke előírja, hogy a tagállamok a Közösség pénzügyi érdekeit érintő csalás esetében ugyanazokat az intézkedéseket tegyék meg, mint amelyeket a saját pénzügyi érdekeiket érintő csalás esetében tesznek; mivel e célból a tagállamoknak a Közösség pénzügyi érdekeinek megvédéséhez és a csalások megakadályozásához a Bizottság segítségével össze kell hangolniuk intézkedéseiket;mivel a Bizottságra a Közösség költségvetésének végrehajtásával és a Szerződés rendelkezései betartásával kapcsolatos általános jellegű feladatokból származóan jelentős mértékű felelősség hárul;mivel ezért kívánatos, hogy a Bizottság számára egy, a tagállamok képviselőiből álló olyan bizottság adjon tanácsokat, amelytől a csalások megakadályozásával, a tagállamok és a Bizottság közötti együttműködéssel, a csalások üldözésével, illetve a Közösség pénzügyi érdekeinek jogi eszközökkel történő megvédésével kapcsolatos kérdésekben bármiféle tanács kérhető;mivel a már meglévő bizottságok csak meghatározott ágazatokban tevékenykednek; mivel ezek a bizottságok nem helyettesíthetők; mivel mindazonáltal hasznos egy összkép biztosítása a Közösség költségvetése ellen irányuló csalások egésze tekintetében; mivel ezért egy horizontális bizottságot kell létrehozni;mivel a bizottságnak horizontálisnak kell lennie, és abban a tagállamokat a saját közigazgatási szervezetüket tükröző módon a megfelelő szinten kell képviselni, úgy kell rendelkezni, hogy a bizottságban minden tagállamnak két képviselője legyen;A KÖVETKEZŐKÉPPEN HATÁROZOTT:1. cikkA Bizottság mellett létrejön a csalások megelőzésének koordinációjával foglalkozó tanácsadó bizottság (a továbbiakban: a bizottság).2. cikk(1) A csalások elleni hatékonyabb fellépés megszervezése érdekében a Bizottság konzultálhat a bizottsággal a csalások és szabálytalanságok megakadályozásával vagy üldözésével, illetve a tagállamok közötti, vagy a tagállamok és a Bizottság közötti együttműködéssel kapcsolatos minden olyan kérdésben, amely minden más ágazati bizottság hatáskörén kívül esik.A Bizottság a Közösség pénzügyi érdekeinek jogi védelmével kapcsolatosan bármely ügyben konzultálhat a bizottsággal.(2) A bizottság bármely tagja kérheti Bizottságot, hogy a bizottság hatáskörébe eső bármely kérdésben konzultáljon a bizottsággal.3. cikk(1) A bizottság minden egyes tagállam két-két képviselőjéből áll. A képviselőket az érintett szolgálatok két tisztviselője segítheti.(2) A bizottság elnöke a Bizottság egyik képviselője.(3) A bizottság munkájának segítése céljából munkacsoportokat lehet létrehozni.4. cikk(1) A bizottság számára a titkársági szolgáltatásokat a Bizottság biztosítja.(2) Az elnök a napirendi pont tekintetében különös szakismeretekkel rendelkező személyt hívhat meg, hogy vegyen részt az eljárásban. A szakértők csak azoknak a kérdéseknek a megvitatásában vehetnek részt, amelyre a meghívásuk szólt.(3) A Bizottság érintett szervezeti egységei részt vesznek a bizottság ülésein.(4) A bizottság üléseit a Bizottság hívja össze.5. cikk(1) A bizottság mérlegeli a Bizottság által előterjesztett véleményezés iránti felkéréseket. Szavazásra nem kerül sor.(2) Amikor a Bizottság véleményt kér a bizottságtól, a vélemény közlésére határidőt írhat elő.(3) A tagállamok képviselői által kifejtett véleményeket rögzítik a jegyzőkönyvben.6. cikkA Szerződés 214. cikkének sérelme nélkül, olyan esetekben, amikor a Bizottság arról tájékoztatja a bizottságot, hogy a kért vélemény vagy feltett kérdés bizalmas jellegű információval kapcsolatos, a résztvevőktől megkövetelik, hogy a Bizottságban vagy a munkacsoportokban lefolytatott eljárásokban tudomásukra jutott információkat ne hozzák nyilvánosságra.7. cikkEz a határozat 1994. március 1-jén lép hatályba.Kelt Brüsszelben, 1994. február 23-án.a Bizottság részérőlPeter Schmidhubera Bizottság tagja--------------------------------------------------


title: 2011/900/EU: A Tanács határozata ( 2011. december 19. ) a Tanács eljárási szabályzatának módosításáról

text:
               30.12.2011

               HU

               Az Európai Unió Hivatalos Lapja

               L 346/17

         A TANÁCS HATÁROZATA
   (2011. december 19.)
   a Tanács eljárási szabályzatának módosításáról
   (2011/900/EU)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre,
   tekintettel az Európai Unió működéséről szóló szerződésre,
   tekintettel a Tanács eljárási szabályzata (1) III. melléklete 2. cikkének (2) bekezdésére,
   mivel:

               (1)

               A Szerződésekhez csatolt, az átmeneti rendelkezésekről szóló (36.) jegyzőkönyv 3. cikke (3) bekezdésének első és negyedik albekezdése előírja, hogy 2014. október 31-ig, amennyiben a Tanácsnak valamely jogi aktusát minősített többséggel kell elfogadnia, és amennyiben a Tanács egy tagja azt kéri, meg kell vizsgálni, hogy a minősített többséget adó tagállamok képviselik-e az Unió népességének legalább 62 %-át a Tanács eljárási szabályzata (a továbbiakban: az eljárási szabályzat) III. mellékletének 1. cikkében foglalt össznépességi adatok szerint számolva.

               (2)

               Az eljárási szabályzat III. melléklete 2. cikkének (2) bekezdése előírja, hogy a Tanács minden évben január 1-jei hatállyal az Európai Unió Statisztikai Hivatalának az előző év szeptember 30-án rendelkezésére álló adatoknak megfelelően kiigazítja az említett melléklet 1. cikkében szereplő számadatokat.

               (3)

               A 2012. évre vonatkozóan az eljárási szabályzatot ennek megfelelően ki kell igazítani,

         ELFOGADTA EZT A HATÁROZATOT:
   1. cikk
   Az eljárási szabályzat III. melléklete 1. cikkének helyébe a következő szöveg lép:

      „1. cikk
      Az EUSZ 16. cikke (5) bekezdésének és a szerződésekhez csatolt, átmeneti intézkedésekről szóló (36.) jegyzőkönyv 3. cikke (3) és (4) bekezdésének az alkalmazásához az egyes tagállamoknak a 2012. január 1-jétől2012. december 31-ig tartó időszakra vonatkozó össznépességi adatai a következők:

                  Tagállam

                  Népesség
                  (× 1 000)

                  Németország

                  81 751,6

                  Franciaország

                  65 075,4

                  Egyesült Királyság

                  62 435,7

                  Olaszország

                  60 626,4

                  Spanyolország

                  46 152,9

                  Lengyelország

                  38 200,0

                  Románia

                  21 413,8

                  Hollandia

                  16 655,8

                  Görögország

                  11 325,9

                  Belgium

                  10 918,4

                  Portugália

                  10 637,0

                  Cseh Köztársaság

                  10 532,8

                  Magyarország

                  9 985,7

                  Svédország

                  9 415,6

                  Ausztria

                  8 404,3

                  Bulgária

                  7 504,9

                  Dánia

                  5 560,6

                  Szlovákia

                  5 435,3

                  Finnország

                  5 375,3

                  Írország

                  4 480,9

                  Litvánia

                  3 244,6

                  Lettország

                  2 229,6

                  Szlovénia

                  2 050,2

                  Észtország

                  1 340,2

                  Ciprus

                  804,4

                  Luxemburg

                  511,8

                  Málta

                  417,6

                  Összesen

                  502 486,7

                  küszöbérték (62 %)

                  311 541,8”

   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Ezt a határozatot 2012. január 1-jétől kell alkalmazni.

      Kelt Brüsszelben, 2011. december 19-én.

            a Tanács részéről

            az elnök

         M. KOROLEC

      (1)  A Tanács 2009. december 1-jei 2009/937/EU határozata a Tanács eljárási szabályzatának elfogadásáról (HL L 325., 2009.12.11., 35. o.).


title: A tagállamok kormányai képviselőinek (EU, Euratom) 2016/846 határozata (2016. május 24.) a Törvényszék bíráinak kinevezéséről

text:
               28.5.2016

               HU

               Az Európai Unió Hivatalos Lapja

               L 141/76

         A TAGÁLLAMOK KORMÁNYAI KÉPVISELŐINEK (EU, Euratom) 2016/846 HATÁROZATA
   (2016. május 24.)
   a Törvényszék bíráinak kinevezéséről
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikke (1) bekezdésére,
   mivel:

               (1)

               Az Európai Unió Bíróságának alapokmányáról szóló, az (EU, Euratom) 2015/2422 európai parlamenti és tanácsi rendelettel (1) módosított 3. jegyzőkönyv 48. cikke előírja, hogy a Törvényszéknek 2015. december 25-től 40 tagból kell állnia. Az említett rendelet 2. cikkének a) pontja a további tizenkét bíró hivatali idejét oly módon határozza meg, hogy a szóban forgó hivatali idő vége összhangban legyen a Törvényszék 2016. szeptember 1-jén és 2019. szeptember 1-jén esedékes részleges megújításával.

               (2)

               A kormányok Inga REINE-t, Fredrik SCHALIN-t és Peter George XUEREB-et jelölték a Törvényszék további bírói tisztségeinek betöltésére.

               (3)

               Az Európai Unió működéséről szóló szerződés 255. cikke alapján létrehozott bizottság véleményt adott arról, hogy Inga REINE, Fredrik SCHALIN és Peter George XUEREB alkalmas a bírói feladatoknak a Törvényszéken történő ellátására,

         ELFOGADTÁK EZT A HATÁROZATOT:
   1. cikk
   A tagállamok kormányainak képviselői az e határozat hatálybalépésétől a 2019. augusztus 31-ig tartó időszakra az alábbi személyeket a Törvényszék bíráivá nevezik ki:

               —

               Inga REINE,

               —

               Fredrik SCHALIN,

               —

               Peter George XUEREB.

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. május 24-én.

            az elnök

         P. DE GOOIJER

      (1)  Az Európai Parlament és a Tanács (EU, Euratom) 2015/2422 rendelete (2015. december 16.) az Európai Unió Bíróságának alapokmányáról szóló 3. jegyzőkönyv módosításáról (HL L 341., 2015.12.24., 14. o.).


title: Az Európai Parlament (EU) 2017/1695 határozata (2017. április 27.) az Európai Vasúti Ügynökség (most: az Európai Unió Vasúti Ügynöksége) 2015-ös pénzügyi évre vonatkozó elszámolásának lezárásáról

text:
               29.9.2017

               HU

               Az Európai Unió Hivatalos Lapja

               L 252/277

         AZ EURÓPAI PARLAMENT (EU) 2017/1695 HATÁROZATA
   (2017. április 27.)
   az Európai Vasúti Ügynökség (most: az Európai Unió Vasúti Ügynöksége) 2015-ös pénzügyi évre vonatkozó elszámolásának lezárásáról
   AZ EURÓPAI PARLAMENT,

               —

               tekintettel az Európai Vasúti Ügynökség 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Vasúti Ügynökség 2015-ös pénzügyi évre vonatkozó éves beszámolójáról szóló jelentésére, az ügynökség válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre vonatkozó költségvetés végrehajtása tekintetében az Ügynökség számára adandó mentesítésről szóló, 2017. február 21-i tanácsi ajánlásra, (05873/2017 – C8-0063/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Vasúti Ügynökség létrehozásáról szóló, 2004. április 29-i 881/2004/EK európai parlamenti és tanácsi rendeletre (4) és különösen annak 39. cikkére,

               —

               tekintettel az Európai Unió Vasúti Ügynökségéről és a 881/2004/EK rendelet hatályon kívül helyezéséről szóló, 2016. május 11-i (EU) 2016/796 európai parlamenti és tanácsi rendeletre (5) és különösen annak 65. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A8-0128/2017),

               1.

               jóváhagyja az Európai Vasúti Ügynökség 2015-ös pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Unió Vasúti Ügynöksége ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 151. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 164., 2004.4.30., 1. o.

      (5)  HL L 138., 2016.5.26., 1. o.

      (6)  HL L 328., 2013.12.7., 42. o.


title: A Tanács (EU) 2016/1716 határozata (2016. szeptember 20.) a Régiók Bizottságának a Spanyol Királyság által javasolt két tagja és két póttagja kinevezéséről

text:
               24.9.2016

               HU

               Az Európai Unió Hivatalos Lapja

               L 258/15

         A TANÁCS (EU) 2016/1716 HATÁROZATA
   (2016. szeptember 20.)
   a Régiók Bizottságának a Spanyol Királyság által javasolt két tagja és két póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a spanyol kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Alberto FABRA PART és Nuria MARÍN MARTÍNEZ hivatali idejének lejártát követően a Régiók Bizottsága két tagjának helye megüresedett.

               (3)

               Francisco Javier LEÓN DE LA RIVA és Fernando MARTÍNEZ-MAILLO TORIBIO hivatali idejének lejártát követően a Régiók Bizottsága két póttagjának helye megüresedett.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           D. Juan ESPADAS CEJAS, Alcalde de Sevilla,

                           —

                           D. Antonio ROMÁN JASANADA, Alcalde de Guadalajara,

                     és

               b)

               póttagként:

                           —

                           D. Pedro Luis SANZ CARLAVILLA, Alcalde de Meco,

                           —

                           D. David PÉREZ GARCÍA, Alcalde de Alcorcón.

         2. cikk
   Ez a határozat az elfogadásának napján lép hatályba.

      Kelt Brüsszelben, 2016. szeptember 20-án.

            a Tanács részéről

            az elnök

         I. KORČOK

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: A Bizottság (EU) 2015/320 határozata ( 2015. január 27. ) az SA.26547 (11/C) (korábbi NN 49/10 és CP 241/2008) támogatási programról – Belgium – A halászat fenntartható fejlesztését célzó alapítvány – Az N 274/03 számú támogatással való visszaélés (az értesítés a C(2015) 321. számú dokumentummal történt)  EGT-vonatkozású szöveg

text:
               28.2.2015

               HU

               Az Európai Unió Hivatalos Lapja

               L 57/7

         A BIZOTTSÁG (EU) 2015/320 HATÁROZATA
   (2015. január 27.)
   az SA.26547 (11/C) (korábbi NN 49/10 és CP 241/2008) támogatási programról – Belgium – A halászat fenntartható fejlesztését célzó alapítvány – Az N 274/03 számú támogatással való visszaélés

         (az értesítés a C(2015) 321. számú dokumentummal történt)

   Csak a francia és a holland nyelvű szöveg hiteles.
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre és különösen annak 108. cikke (2) bekezdésének első albekezdésére,
   tekintettel az Európai Gazdasági Térségről szóló megállapodásra és különösen annak 62. cikke (1) bekezdésének a) pontjára,
   miután a fent említett rendelkezésekkel összhangban felhívta az érdekelt feleket észrevételeik megtételére (1), és tekintettel ezen észrevételekre,
   mivel:
   1.   AZ ELJÁRÁS

               (1)

               2003. június 26-án Belgium egy állami támogatási programról értesítette az Európai Bizottságot, amelynek célja a Stichting Duurzame Visserij Ontwikkeling (a továbbiakban: SDVO), egy, a Belgiumban folytatott halászat fenntartható fejlesztését célzó nonprofit szervezet finanszírozása és megalapítása volt. Az értesítésben szereplő rendelkezések az SDVO finanszírozására vonatkoznak, és azoknak az SDVO alapszabálya is részét képezi. Ezt követően a Bizottság 2003. december 16-án elfogadta a támogatási programot (2).

               (2)

               A Bizottsághoz 2008. szeptember 9-én panasz érkezett (CP 241/2008 számon iktatták), amely szerint az SDVO visszaélt a támogatási program keretében kapott támogatás egy részével.

               (3)

               2008. november 17-i levelében a Bizottság felvilágosítást kért a belga hatóságoktól. 2008. december 18-i levelükben a belga hatóságok a határidő egy hónappal való meghosszabbítását kérték, és ezt a kérést a Bizottság teljesítette. 2009. január 16-i levelükben a belga hatóságok tájékoztatást nyújtottak a Bizottságnak.

               (4)

               2009. szeptember 10-i levelükben a belga hatóságok a 659/1999/EK tanácsi rendelet (3) (az eljárási rendelet) 21. cikkének megfelelően továbbították a Bizottságnak az SDVO éves jelentését (2008).

               (5)

               2010. január 19-i levelében a Bizottság további felvilágosítást kért a belga hatóságoktól. 2010. február 18-i levelükben a belga hatóságok a határidő meghosszabbítását kérték, amit 2010. április 9-ig megkaptak. 2010. április 12-i levelükben a belga hatóságok tájékoztatást nyújtottak a Bizottságnak.

               (6)

               2010. január 19-i levelében a Bizottság megkérdezte a panaszost, hogy annak fényében is fenntartja-e a panaszát, hogy a cvba Schelpdier en vis, az SDVO által alapított leányvállalat, beszüntette tevékenységét.

               (7)

               2010. február 18-i levelében a panaszos jelezte azokat az okokat, amelyek miatt fenn kívánja tartani panaszát.

               (8)

               2010. október 22-én az aktát NN aktaként iktatták.

               (9)

               2011. március 23-i levelében a Bizottság tájékoztatta Belgiumot, hogy a támogatás tekintetében az Európai Unió működéséről szóló szerződés 108. cikkének (2) bekezdése szerinti eljárás megindításáról határozott.

               (10)

               A Bizottságnak az eljárás megindításáról szóló határozata az Európai Unió Hivatalos Lapjában
                   (4) került közzétételre. A Bizottság felkérte az érdekelt feleket a támogatással kapcsolatos észrevételeik benyújtására.

               (11)

               A Bizottsághoz egy 2011. június 7-i levélben észrevételek érkeztek a belga hatóságoktól a támogatási program kedvezményezettjétől a hivatalos vizsgálati eljárás megindításáról szóló határozattal kapcsolatban. A Bizottság nem kapott további észrevételeket a panaszostól vagy más érdekelt felektől.

         2.   LEÍRÁS

               (12)

               Az eredeti támogatási programról egy 2003. június 26-án kelt levélben küldtek értesítést. A támogatási program az N 274/03 számot kapta.

               (13)

               A támogatási program hozzávetőlegesen 2 millió EUR összegű éves kifizetést biztosított állami forrásokból az SDVO részére annak érdekében, hogy az alapszabályának megfelelően különböző fellépésekkel és projektekkel igyekezzen biztosítani a halászatok fenntartható fejlődését.

               (14)

               A támogatási programot nemzeti forrásokból finanszírozzák, amelyeket a halászati ágazatban dolgozó munkáltatók adóelőleg-befizetéseinek (munkáltatót terhelő jövedelemadó) egy részéből biztosítanak.

               (15)

               A támogatási programot az Európai Bizottság a belső piaccal összeegyeztethetőnek nyilvánította az EUMSZ 107. cikke (3) bekezdésének c) pontja alapján, különösen arra való tekintettel, hogy az értesítésben és az SDVO alapszabályában szereplő információk szerint az SDVO rövid távú, közös érdekeket szolgáló projekteket kezdeményez a 2792/1999/EK tanácsi rendelet (5) 15. cikkének megfelelően.

         3.   A PANASZ

               (16)

               A panaszos szerint az SDVO és a cvba Schelpdier en vis az eredetileg a halászati ágazat egészének való segítségnyújtásra szánt állami támogatást egy kagylókkal kapcsolatos kereskedelmi akvakultúra-projekt elindítására használta fel, ezáltal torzítva a piaci versenyt.

               (17)

               A panaszos hozzátette, hogy a piacon folytatott aktív kereskedelmi magatartással, majd később egy kereskedelmi leányvállalat megalapításával az SDVO alapszabályával és nonprofit egyesületként meghatározott jogállásával ellentétesen járt el.

               (18)

               Kérelmének alátámasztására a panaszos rámutatott, hogy az SDVO kereskedelmi márkát épített fel, széles körű reklámkampányt folytatott, és kagylók értékesítésével foglalkozott. Ezeket a tevékenységeket és intézkedéseket a kereskedelmi tevékenység jellemző összetevőinek tekintette.

               (19)

               A verseny torzítása vonatkozásában a panaszos jelezte, hogy 1994 óta kísérletezik kagylók tengeri tenyésztésével a belga tengerpart mentén. A panaszos saját márkát épített fel (Belgica mussels). A betakarított kagylókat először 2008-ban értékesítették.

               (20)

               A panaszos arra a következtetésre jutott, hogy mivel az SDVO torzítja a piaci versenyt, nem tekinthető úgy, hogy a halászati és akvakultúra-ágazat közös érdekében jár el.

               (21)

               A cvba Schelpdier en vis felszámolása vonatkozásában a panaszos jelezte, hogy meglátása szerint a versenytorzulás az SDVO leányvállalatának felszámolásával nem szűnt meg, hiszen az SDVO a cvba Schelpdier en vis felszámolása után is aktív szerepet vállalt a kagylópiacon.

         4.   A HIVATALOS VIZSGÁLATI ELJÁRÁS MEGINDÍTÁSÁNAK OKAI

               (22)

               A hivatalos vizsgálati eljárás megindításáról szóló határozatában a Bizottság hangot ad kétségeinek az SDVO egyes projektjeihez kidolgozott, a Bizottsághoz benyújtott és általa jóváhagyott alapszabály betartásával kapcsolatban. Így a Bizottság gyanúja szerint az SDVO visszaélt a program keretében nyújtott támogatással.

               (23)

               Az érintett projektek a következők:

                           —

                           A kagylóprojekt: Az SDVO széles körű reklámkampányt indított az általa tenyésztett kagylókkal kapcsolatban. A kagylók általános népszerűsítése helyett a reklámanyagok egy adott kereskedelmi márkára (Flanders Queen Mussel) épülnek, egy adott vállalkozásra (SDVO) irányulnak, és számos utalást tartalmaznak a termékek földrajzi eredetére (Flandria). Ezen túlmenően 87 további ketrec beszerzésével és hasznosításával az SDVO bővítette a kagylóprojektet, és ezzel hosszú távú beruházást hajtott végre.

                           —

                              Új kagylóállományok keresése: A jelek szerint az SDVO egy kísérleti halászati kampány támogatójaként lépett fel, amelynek célja, hogy kereskedelmileg hasznosítható kagylóállományokat kutasson fel Belgium kontinentális talapzatán.

                           —

                              Dagverse Vis promóciós kampány: A kampány célja a belga halászati ágazat arculatának javítása a part menti halászok által frissen kifogott népszerű, illetve kevésbé ismert halfajok lakosság körében való népszerűsítésével. A tevékenységben mesterszakácsok is részt vesznek, akik kevésbé ismert halfajokat kínálnak éttermeikben. A szervezők reményei szerint, ha mesterszakácsok kínálják ezeket a halfajokat az éttermekben, a part menti halászok jobb árat kapnak a szóban forgó halfajokért, így a halászati ágazat valamennyi láncszeme tisztességes díjazásban részesül a termékért.

               (24)

               A kagylóprojekt tekintetében a Bizottság úgy ítélte meg, hogy az SDVO alapszabályát (és ezáltal a program előírásait) megszegve járt el, mivel az kifejezetten úgy fogalmaz, hogy az SDVO anélkül kívánja erősíteni a tengeri halászat presztízsét, hogy eközben bármely konkrét vállalatra vagy a termékek földrajzi eredetére irányítaná a figyelmet, továbbá tiltja az adott kereskedelmi márka köré szerveződő és/vagy a termékek földrajzi eredetére utaló promóciós intézkedéseket. A Bizottság ugyancsak kétségeinek adott hangot azzal kapcsolatban, hogy 87 további ketrec hasznosításával az SDVO az alapszabályával és az N 274/03 határozattal összhangban járt-e el, hiszen ez aligha tekinthető rövid távú fellépésnek, sokkal inkább hosszú távú beruházásnak minősül, amelyet nehéz összeegyeztetni a rövid távú fellépés fogalmával.

               (25)

               Az új kagylóállományok keresésére irányuló projekt kapcsán a Bizottság azt az észrevételt tette, hogy az nem szerepel az SDVO alapszabályában felvázolt küldetések között. Különösen nem felel meg a c) részben – az élő vízi erőforrások kezelésének és a halászat ellenőrzésének javítása – ismertetett küldetéseknek. A kereskedelmileg hasznosítható új kagylóállományok keresése valóban nem egyeztethető össze sem az élő vízi erőforrások minőségének és mennyiségének állandó felügyeletével, sem a halászati ágazat társadalmi-gazdasági helyzetének nyomon követésével vagy a kormányzatnak történő, a halászati erőkifejtés ellenőrzését érintő tanácsadással. A kereskedelmileg hasznosítható kagylóállományok Belgium kontinentális talapzatán való felkutatása nem ezen állományok védelmére, hanem sokkal inkább azok hasznosítására irányul.

               (26)

               Végezetül a
                     Dagverse vis

                  promóciós kampány tekintetében a Bizottság megjegyezte, hogy a termékek belga eredetének kiemelésével (belga parti flotta által fogott halak), illetve a külföldi hajók által fogott halakkal való szembeállítással az SDVO a termékek földrajzi eredetére utalt, és így megszegte az alapszabályt és az N 274/03 határozatot. Mindazonáltal a Bizottság megjegyezte, hogy a Dagverse vis kampányt időközben módosították, és az az eljárás megindításáról szóló határozat meghozatalának időpontjában már nem utalt a termékek földrajzi eredetére.

         5.   AZ ÉRDEKELT FELEK ÉSZREVÉTELEI

               (27)

               A hivatalos vizsgálati eljárás megindításáról szóló 2011. évi határozat Hivatalos Lapban való közzétételére válaszul a Bizottsághoz észrevételek érkeztek a program kedvezményezettjétől, a Stichting Duurzame Visserij Ontwikkeling (SDVO) szervezettől, amelyeket a nemzeti hatóságok továbbítottak.

               (28)

               A panaszos egyéb észrevételt nem tett.

               (29)

               Az SDVO megismételte álláspontját, amely a következő volt:

         5.1.   A kagylóprojekt

               (30)

               A kagylóprojekt két lépcsőben valósult meg. Az első szakaszban 13 prototípus kagylóketrecet telepítettek, amelyeket a belga tengerpart éghajlati és tengerészeti követelményeinek megfelelően alakítottak ki. A második szakaszban további 87 kagylóketrecet állítottak használatba.

               (31)

               A projekt gazdasági életképességének megítéléséhez végig kellett járni a teljes termelési és kereskedelmi értékesítési folyamatot. Hatékonyan végre kellett hajtani a folyamat egyes lépéseit, beleértve a promóciós tevékenységeket is.

               (32)

               A reklámkampányra 2007-ben, 2008-ban és 2009-ben került sor, és az a Bizottság érvelésével ellentétben korlátozott időtartamú és mértékű volt.

               (33)

               A reklámkampány általános érdekűnek tekinthető. Mindig is az volt a cél, hogy a kutatási szakasz után a projekt egy mindenki előtt nyitva álló szövetkezeti programmá alakuljon át, beleértve a panaszost is.

               (34)

               Az SDVO-nak az volt a célja, hogy kifejezetten a projekt céljaira felépítse a Flanders Queen kereskedelmi márkát. A kereskedelmi márkanevet csak egyszer kívánta használni. A projekt végén a kereskedelmi név megszűnt volna. A projekt VSVC-nek való átadása után azonban úgy tűnt, döntés született a kagylók e név alatt történő értékesítéséről.

               (35)

               A projekt kidolgozásával és a promóciós kampánnyal járó ráfordítások nem minősülnek a rendes előállítási eljárás során jelentkező költségnek. A projekt túllépte azt a szintet, amelyet egy magánvállalkozás elérhetett volna, mert a felmerülő költségek igen magasak voltak. Egy magánvállalkozás egyszerűen nem lett volna kész arra, hogy végrehajtsa a csupán a legjobb módszer kipróbálására vagy a kagylótenyésztésre alkalmas területek azonosítására irányuló beruházásokat.

         5.2.   Új kagylóállományok keresése

               (36)

               Az SDVO véleménye szerint az új kagylóállományok keresése összeegyeztethető az alapszabályával, mivel ez a tevékenység az alapszabály c) pontja szerinti ellenőrző és állományvédelmi intézkedések körébe tartozik.

               (37)

               Ezen túlmenően a projekt a halászflották szerkezetátalakításának a részét is képezi, amelyet egyebek mellett a halászterületek új tengeri szélerőműparkok létesítése miatti elvesztése tett szükségessé.

         5.3.
         Dagverse Vis promóciós kampány

               (38)

               Az SDVO felhívta a figyelmet, hogy a promóciós kampányt felülvizsgálták, és a földrajzi eredet eredeti változat szerinti megemlítésétől eltekintettek.

         6.   ÉRTÉKELÉS

   6.1.   A kagylóprojekt: kereskedelmi név kidolgozása és reklámtevékenység

               (39)

               Ahogy arról fentebb már szó esett, az SDVO széles körű reklámkampányt indított az általa tenyésztett kagylókkal kapcsolatban. A kagylók általános népszerűsítése helyett a reklámanyagok egy adott kereskedelmi márkára (Flanders Queen Mussel) épülnek, egy adott vállalkozásra (SDVO) irányulnak, és számos utalást tartalmaznak a termékek földrajzi eredetére (Flandria).

               (40)

               Ebből adódóan az SDVO alapszabályával (és ezáltal a program előírásaival) ellentétesen járt el, mivel az kifejezetten úgy fogalmaz, hogy az SDVO anélkül kívánja javítani a tengeri halászat presztízsét, hogy eközben bármely konkrét vállalatra vagy a termékek földrajzi eredetére irányítaná a figyelmet, továbbá tiltja az adott kereskedelmi márka köré szerveződő és/vagy a termékek földrajzi eredetére utaló promóciós intézkedéseket. Ezenkívül az SDVO az N 274/03 határozatot megszegve járt el, amely szintén kifejezetten tiltja a földrajzi eredetre való hivatkozást.

               (41)

               A belga hatóságok állítása szerint a kereskedelmi márkát kizárólag a kísérleti projekt céljaira fejlesztették ki. Csak egyszer használták volna, majd kivezették volna, így a név a projekt befejezésekor megszűnt volna.

               (42)

               A Bizottság ugyanakkor úgy látja, hogy a kereskedelmi márkanév a kísérleti projekt befejezése után is használatban maradt. Sőt, a kagylóprojekt VSVC-nek való átadása után a kagylók Flanders Queen Mussel név alatt történő értékesítése is folytatódott. Ezenkívül az SDVO weboldala információkat tartalmazott arról, hol szerezhető be a Flanders Queen Mussel.

               (43)

               A Bizottság azt is megjegyzi, hogy az SDVO 2007-ben, 2008-ban és 2009-ben számos promóciós és reklámeseményt szervezett a Flanders Queen Mussel népszerűsítésére. Az a tény, hogy ezekre a tevékenységekre ismétlődő jelleggel és több éven keresztül került sor, arra utal, hogy nem kis léptékű vagy ideiglenes kampányról volt szó, így az nem tekinthető időtartamában és mértékében korlátozottnak. Ráadásul a reklámtevékenységek egy része (2008-ban és 2009-ben) akkor zajlott, amikorra a kísérleti projekt keretében megrendelt tanulmányokat már elkészítették. A kagylóprojekt gazdasági megvalósíthatóságáról szóló végleges jelentést 2007. november 22-én adták be, a marketingterv végrehajtásának értékelési eredményeit pedig 2008. február 21-én mutatták be.

               (44)

               A Bizottság mindenesetre megjegyzi, hogy a konkrét márkák reklámozására és a termékek földrajzi eredetének reklámtevékenységek során történő említésére vonatkozó tilalom minden tevékenységre vonatkozik. Így még (közpénzből finanszírozott) rövid távú projektek esetében sem megengedett a konkrét márkák reklámozására vagy a földrajzi területek említésére való törekvés. A program és az N 274/03 határozat egyetlen kivételt sem engedélyez e szabály alól, és ezt nem is tehetné meg, hiszen az ellentétes lenne a 2001. évi halászati iránymutatással.

               (45)

               Ezenkívül a Bizottság valószínűtlennek tartja, hogy egy ilyen széles körű reklámkampányt a közös érdeket szolgáló fellépésnek lehetne tekinteni, hiszen nem általános szempontokra, hanem egy adott kereskedelmi márkára irányul. Ez annál is inkább így van, mert volt a piacon egy versenytárs vállalat is, amely saját márkájának felépítésén munkálkodott.

               (46)

               Végül egy, a piacon értékesíteni kívánt termék kereskedelmi nevének kidolgozása és egy reklámkampány szervezése olyan kiadásokkal jár, amelyek a rendes előállítási eljárás során merülnek fel, és ezért a programban nem megengedettek.

               (47)

               A fenti okokból a Bizottság úgy ítéli meg, hogy a kereskedelmi név kidolgozásával és a Flanders Queen Mussel márkát népszerűsítő reklám- és promóciós kampány elindításával az SDVO saját alapszabályát és az N 274/03 határozatot túllépve járt el.

               (48)

               A fentiek miatt a Bizottság úgy ítéli meg, hogy az SDVO visszaélt a program keretében jóváhagyott támogatással a kereskedelmi név kidolgozása és a reklámtevékenység tekintetében.

         6.2.
         A kagylóprojekt: 87 további ketrec hasznosítása

               (49)

               A Bizottság tisztában van azzal, hogy a kagylóprojekt több részből áll. A projekt első részét nem vonja kétségbe, kifogásai a kísérleti projekt befejezése után végrehajtott beruházásokhoz kapcsolódnak. A Bizottság véleménye szerint a 87 további kagylóketrec beszerzésével és hasznosításával az SDVO alapszabályával és az N 274/03 határozattal ellentétesen járt el.

               (50)

               A belga hatóságok véleménye szerint a további 87 ketrec hasznosítása rövid távú, közös érdeket szolgáló tevékenység volt. Továbbá úgy érvelnek, hogy a ketrecek számának növelése nagyobb léptékű művelet, mint amire egy magánvállalkozás általában képes lenne, mivel egy magánvállalkozás egyszerűen nem hajtana végre ekkora beruházást annak tudta nélkül, hogy az nagyobb léptékű termelés esetén nyereséges lehet-e.

               (51)

               A Bizottság ugyanakkor kétségbe vonja, hogy a 87 további ketrec beszerzése és hasznosítása rövid távú fellépésnek tekinthető-e.

               (52)

               Először is a Bizottság úgy ítéli meg, hogy 87 további ketrec beszerzése hosszú távú beruházásnak minősül, amelyet nehéz összeegyeztetni a rövid távú fellépés fogalmával.

               (53)

               Másodszor a Bizottság úgy látja, hogy az SDVO a 87 további ketrec beszerzését nem olyan, rövid távú fellépésként értékelte, amelynek célja kizárólag a tanulmány elkészítésének lehetővé tétele volt. Az SDVO beruházásként kezelte a ketrecek beszerzését, és kereste annak a módját, hogy miként térülhetne meg számára a beruházás. Valójában már 2008-ban voltak olyan tervei, hogy üzleti tevékenységét egy újonnan megalapítandó leányvállalaton keresztül folytatja. Továbbá amikor az SDVO 2009-ben hivatalosan felhagyott a Flanders Queen Mussel értékesítésével, akkor is folytatta a 87 új ketrec hasznosítását. Egészen pontosan infrastruktúráját és betakarítási szolgáltatásait egy másik vállalatnak lízingbe és bérbe adta, ily módon kereskedelmi tevékenységet folytatott. Az, hogy az SDVO a kagylóprojekt kiaknázására kereskedelmi leányvállalatot alapított, megerősíteni látszik azt a vélekedést, hogy az SDVO-nak nem állt szándékában az ágazat egésze számára hasznos eredmények elérése.

               (54)

               Ebben az összefüggésben a Bizottság megjegyzi, hogy a 2009-ben az SDVO és a VSVC között született megállapodások a VSVC kereskedelmi érdekeit védő rendelkezéseket (pl. garanciára vonatkozó feltételeket, a VSVC és más gyártók közötti érdekellentét megelőzésére szolgáló rendelkezéseket) tartalmaztak. Az ilyen jellegű feltételek és rendelkezések megerősíteni látszanak azt a feltételezést, hogy a további ketrecek hasznosítása nem közös érdeket szolgált, hanem kereskedelmi tevékenység volt.

               (55)

               A Bizottság véleménye szerint a 87 további ketrec a rendes előállítási eljárás körébe tartozó kiadásnak tekintendő. A Bizottság azon a véleményen van, hogy egy termék gazdasági és biológiai megvalósíthatóságának vizsgálata és igazolása után a termelőeszközök beszerzése és bővítése az adott vállalat rendes termelési és üzleti fejlesztési folyamatához tartozik.

               (56)

               A Bizottság nem ért egyet a belga hatóságok azon érvével, hogy egyetlen vállalat sem ruházna be további termelőeszközökbe anélkül, hogy előzőleg garanciákkal rendelkezne a nagyobb léptékű termelés nyereségességére vonatkozóan. A vállalatok valójában igenis beruháznak a nagyobb léptékű termelésbe, olyan esetekben is, amikor még egyetlen másik vállalat sem próbálkozott hasonló léptékű termeléssel. Ilyenkor a kisebb léptékű termelésben szerzett korábbi tapasztalataikra és a jövőbeli előrejelzésekre hagyatkoznak. Általános közgazdasági alapelv, hogy ha valami kis léptékben nyereséges, az a méretgazdaságosságból adódóan nagyobb léptékben is lehetséges és nyereséges, hiszen az állandó költségek nagyobb mennyiségű terméken oszlanak szét.

               (57)

               Végezetül, a Bizottság nem ért egyet azzal, hogy termelőeszközei bővítésével az SDVO az ágazat érdekeit szolgáló intézkedést hozott volna. Mivel az ágazatban már régebb óta működött olyan gazdasági szereplő, amely életképes méretű vállalkozást épített ki, a 87 további ketrec beszerzése és hasznosítása közvetlen hatást fejtett ki a piacra és a versenytársakra. Ezt igazolja az is, hogy az SDVO inkább versenytársként lépett fel, semmint kísérletet folytató vállalkozásként.

               (58)

               A fentiek miatt a Bizottság úgy ítéli meg, hogy az SDVO visszaélt a program keretében jóváhagyott támogatással a 87 további ketrec hasznosítása tekintetében.

         6.3.
         Dagverse vis promóciós kampány

               (59)

               A Bizottság megjegyzi, hogy a termékek belga eredetének kiemelésével (belga parti flotta által fogott halak), illetve a külföldi hajók által fogott halakkal való szembeállítással az SDVO lényegében a termékek földrajzi eredetére utalt, és így megszegte az alapszabályt és az N 274/03 határozatot.

               (60)

               Mindazonáltal a Bizottság megjegyzi, hogy a Dagverse vis kampányt időközben módosították, és az már nem utal a termékek földrajzi eredetére.

               (61)

               A fentiek miatt a Bizottság úgy ítéli meg, hogy az SDVO visszaélt a program keretében jóváhagyott támogatással a földrajzi eredetre utaló promóciós kampány tekintetében.

         6.4.   Új kagylóállományok keresése

               (62)

               A Bizottság azt az észrevételt teszi, hogy az új kagylóállományok keresése nem szerepel az SDVO alapszabályában felvázolt küldetések között. Különösen nem felel meg a c) részben felsorolt küldetéseknek: az élő vízi erőforrások kezelésének és a halászat ellenőrzésének javítása. A kereskedelmileg hasznosítható új kagylóállományok keresése valóban nem egyeztethető össze sem az élő vízi erőforrások minőségének és mennyiségének állandó felügyeletével, sem a halászati ágazat társadalmi-gazdasági helyzetének nyomon követésével vagy a kormányzatnak történő, a halászati erőkifejtés ellenőrzését érintő tanácsadással.

               (63)

               Következésképpen a Bizottság úgy ítéli meg, hogy az ilyen intézkedések nem tartoznak a Bizottság által az N 274/03 határozatban jóváhagyott intézkedéstípusok közé. Ez sem nem ellenőrző, sem nem állományvédelmi intézkedés. Éppen ellenkezőleg: az intézkedés a fellelhető állományok kereskedelmi hasznosítására törekszik, és összességében a halászati erőkifejtés növekedését eredményezi.

               (64)

               A Bizottság továbbá megjegyzi, hogy a kereskedelmi célra hasznosítható új kagylóállományok keresése nem tartozhat a Bizottság által az N 274/03 határozatban jóváhagyott intézkedések közé, mivel a 2001. évi halászati iránymutatás által hivatkozott 2792/1999/EK rendelet 17. cikke szerint a kísérleti jellegű halászathoz akkor nyújtható HOPE-támogatás (6), ha annak célja a halászati erőforrások megóvása.

               (65)

               Ahogy arról már szó esett, a kereskedelmileg hasznosítható kagylóállományok Belgium kontinentális talapzatán való azonosítása nem igazán ezen állományok védelmét, sokkal inkább azok hasznosítását célozza.

               (66)

               Sőt, az új, hasznosítható állományok keresése olyan tevékenység, amelyet szokásosan magánvállalkozások végeznek, és az azzal járó kiadások rendes előállítási költségnek tekintendők, így a támogatási programból nem finanszírozhatók.

               (67)

               A fentiek miatt a Bizottság úgy ítéli meg, hogy az SDVO visszaélt a program keretében jóváhagyott támogatással az új kagylóállományok keresésére irányuló kezdeményezés tekintetében.

         7.   KÖVETKEZTETÉS

               (68)

               A Bizottság arra a következtetésre jutott, hogy a 6.1–6.4. pontban említett projektek elindítása révén az SDVO a Bizottsághoz benyújtott és a Bizottság által a 2003. december 16-i határozattal jóváhagyott alapszabállyal ellentétesen járt el. Ezért a Bizottság úgy ítéli meg, hogy az SDVO visszaélt a program keretében nyújtott támogatás egy részével.

               (69)

               Ebben az összefüggésben a Bizottság hangsúlyozni kívánja, hogy a 107. cikkel összhangban régóta alkalmazott gyakorlat a visszaéléssel érintett támogatás kedvezményezettel való visszafizettetése. Ezt a gyakorlatot az eljárási rendelet 14. cikke is megerősíti.

               (70)

               Emiatt Belgiumnak meg kell hoznia minden szükséges intézkedést ahhoz, hogy a kedvezményezettől visszavegye a visszaéléssel érintett támogatást. Belgiumnak vissza kell fizettetnie a 6.1–6.4. pontban említett projektek kidolgozására elköltött teljes összeget. Ebből a célból Belgiumnak elő kell írnia a kedvezményezett számára, hogy a határozatról szóló értesítéstől számítva négy hónapon belül térítse vissza a támogatást.

               (71)

               Az eljárási rendelet 14. cikke (2) bekezdésének értelmében a visszatérítési határozat szerint visszatérítésre kerülő támogatás magában foglalja a Bizottság által megfelelő kamatlábbal meghatározott kamatot. A kamat attól a naptól esedékes, amikor a visszaéléssel érintett támogatást a kedvezményezett rendelkezésére bocsátották, addig a napig, amíg az visszafizetésre nem került.

               (72)

               A kamatot a 794/2004/EK bizottsági rendelet (7) V. fejezete szerint kell kiszámítani. A Bizottság kéri Belgiumot, írja elő a kedvezményezett számára, hogy a támogatást a kamatokkal együtt e határozat alább megjelölt keltétől számítva négy hónapon belül fizesse vissza.

               (73)

               A Bizottság kéri Belgiumot, hogy az e határozat I. mellékletében csatolt kérdőív kitöltésével adja meg a szükséges információkat, és világosan nevezze meg a visszaéléssel érintett állami támogatások azonnali és tényleges visszatérítésére tervezett, illetve már meghozott intézkedéseket. A Bizottság kéri Belgiumot, hogy a határozat keltétől számított két hónapon belül nyújtsa be a visszaéléssel érintett támogatások kedvezményezettjeivel szemben elindított visszatérítési eljárás minden bizonyító okmányát (körlevelek, beszedési megbízások stb.)

         ELFOGADTA EZT A HATÁROZATOT:
   1. cikk
   Az SDVO azzal, hogy kereskedelmi név kidolgozására és reklámtevékenységre, 87 további ketrec hasznosítására, a Dagverse vis promóciós kampányra és új kagylóállományok keresésére irányuló projekteket indított el, az N 274/03 állami támogatásról szóló, 2003. december 16-i bizottsági határozattal ellentétesen járt el. A kedvezményezett által ily módon jogellenesen felhasznált támogatás nem összeegyeztethető a belső piaccal.
   2. cikk
   (1)   Belgium visszafizetteti az SDVO-val a kereskedelmi név kidolgozására és reklámtevékenységre, 87 további ketrec hasznosítására, a Dagverse vis promóciós kampányra és új kagylóállományok keresésére irányuló projektek kapcsán visszaéléssel érintett támogatásokat.
   (2)   A visszafizettetendő összegeknek magukban kell foglalniuk a támogatásnak a kedvezményezettek számára történő kifizetés napjától a tényleges visszafizetésig felszámított kamatait.
   (3)   A kamatokat a 794/2004/EK bizottsági rendelet V. fejezetével és a 794/2004/EK rendelet módosításáról szóló 271/2008/EK tanácsi rendelettel (8) összhangban, kamatos kamattal kell kiszámítani.
   3. cikk
   (1)   Az 1. cikkben említett támogatást azonnal és ténylegesen vissza kell fizettetni.
   (2)   Belgium gondoskodik arról, hogy az e határozatról szóló tájékoztatástól számított négy hónapon belül végrehajtja ezt a határozatot.
   4. cikk
   (1)   A határozatról szóló értesítés időpontjától számított két hónapon belül Belgium benyújtja az alábbi információkat:

               a)

               az 1. cikkben említett támogatásra vonatkozó dokumentáció, amely tartalmazza a 2. cikkben említett projektekre vonatkozó teljes támogatási összeget. Az információkat az e határozat I. mellékletében szereplő kérdőíven kell megadni;

               b)

               a teljes visszafizetendő összeg (a támogatás összege és a kamatok);

               c)

               az e határozatnak való megfelelés érdekében már meghozott, illetve tervezett intézkedések részletes bemutatása;

               d)

               az azt bizonyító dokumentumok, hogy a kedvezményezettet felszólították a támogatás visszafizetésére.

         (2)   Belgium az 1. cikkben említett támogatás visszafizettetésének teljesítéséig folyamatosan tájékoztatja a Bizottságot az e határozat végrehajtása érdekében elfogadott nemzeti intézkedések előrehaladásáról. A Bizottság kérésére Belgium azonnal benyújtja a Bizottság részére az e határozat végrehajtása érdekében már meghozott és tervezett intézkedésekre vonatkozó információkat. Továbbá részletes adatokat szolgáltat a kedvezményezettől már beszedett támogatási és kamatösszegekről.
   5. cikk
   E határozat címzettje a Belga Királyság.

      Kelt Brüsszelben, 2015. január 27-én.

            a Bizottság részéről

         Karmenu VELLA

            a Bizottság tagja

      (1)  HL C 149., 2011.5.20., 10. o.

      (2)  HL C 28., 2004.1.31., 3. o.

      (3)  A Tanács 1999. március 22-i 659/1999/EK rendelete az EK-Szerződés 93. cikkének alkalmazására vonatkozó részletes szabályok megállapításáról (HL L 83., 1999.3.27., 1. o.).

      (4)  Lásd az 1. lábjegyzetet.

      (5)  A Tanács 1999. december 17-i 2792/1999/EK rendelete a halászati ágazatnak nyújtott közösségi strukturális támogatásra vonatkozó részletes szabályok és rendelkezések megállapításáról (HL L 337., 1999.12.30., 10. o.).

      (6)  Halászati Orientációs Pénzügyi Eszköz; lásd a Halászati Orientációs Pénzügyi Eszközről szóló, 1999. június 21-i 1263/1999/EK tanácsi rendeletet (HL L 161., 1999.6.26., 54. o.).

      (7)  A Bizottság 2004. április 21-i 794/2004/EK rendelete az EK-Szerződés 93. cikkének alkalmazására vonatkozó részletes szabályok megállapításáról szóló 659/1999/EK tanácsi rendelet végrehajtásáról (HL L 140., 2004.4.30., 1. o.).

      (8)  A Bizottság 2008. január 30-i 271/2008/EK rendelete az EK-Szerződés 93. cikkének alkalmazására vonatkozó részletes szabályok megállapításáról szóló 659/1999/EK tanácsi rendelet végrehajtásáról szóló 794/2004/EK rendelet módosításáról (HL L 82., 2008.3.25., 1. o.).